**1.4. Οι κοινωνικοί κανόνες**

**1.4.1 Έννοια και κατηγορίες**

***Ορισμός***

Οι κοινωνικοί κανόνες είναι **πρότυπα συμπεριφοράς, κοινωνικά αποδεκτά,**

με τα οποία **ρυθμίζονται** και **αξιολογούνται** οι συμπεριφορές των μελών της κοινωνίας.

***Χρησιμότητα***

Η ύπαρξή τους είναι απαραίτητη για την κοινωνική οργάνωση, τη συνοχή και τη σταθερότητα.

Υπάρχουν **διάφοροι φορείς που θέτουν κανόνες**, όπως:

* Οι γονείς για τα παιδιά τους.
* Η πολιτεία και οι εκπαιδευτικοί στο πλαίσιο του σχολείου.
* Η εκκλησία για τους πιστούς της.
* Τα διάφορα σωματεία, ενώσεις κτλ. για τα μέλη τους.
* Η πολιτεία (θέτει) τους νόμους που ισχύουν για όλους.

***Κυρώσεις - Έλεγχος***

Όταν κάποιο άτομο ή ομάδα παραβαίνει κάποιον κανόνα υφίσταται κυρώσεις.

Οι **κυρώσεις** έχουν ως αποτέλεσμα:

**Τον εξωτερικό έλεγχο**.

Κοινωνική κριτική,

αποδοκιμασία, απομόνωση κτλ.

**Τον εσωτερικό έλεγχο**.

Αισθήματα ενοχής,

ντροπής, κατωτερότητας κτλ.

**για όλα τα άτομα**

(π.χ. η απαγόρευση της κλοπής)

**Υπάρχουν κανόνες**

**για ορισμένα άτομα** που κατέχουν διαφορετικές θέσεις και ασκούν διαφορετικούς ρόλους

Έτσι, άλλοι κανόνες αμφίεσης ισχύουν για έναν δημόσιο υπάλληλο και άλλοι για έναν καλλιτέχνη, άλλοι για τον μαθητή και άλλοι για τον εξωσχολικό.

 **που ισχύουν**

Οι κοινωνικοί κανόνες **διακρίνονται** σε δύο κατηγορίες:

**α) Αυστηροί και ελαστικοί**.

* Οι αυστηροί ορίζουν με σαφήνεια ορισμένες επιταγές ή απαγορεύσεις

(π.χ. υποχρεώσεις δημοσίου υπαλλήλου, απαγόρευση ανθρωποκτονίας κτλ.).

* Οι ελαστικοί αφήνουν αρκετά περιθώρια ελευθερίας και διαφοροποίησης στα άτομα

(π.χ. κανόνες ομιλίας και εμφάνισης).

**β) Τυπικοί και άτυποι**.

* Τυπικοί είναι οι γραπτοί κανόνες

(νόμοι, καταστατικά σωματείων, κανόνες δεοντολογίας κτλ.), ενώ

* άτυποι είναι οι άγραφοι κανόνες

(π.χ. ήθη, έθιμα, παραδόσεις, κανόνες συμπεριφοράς στις προσωπικές σχέσεις).

**1.4.2 Σχέση κοινωνικών αξιών και κανόνων**

Οι **κοινωνικές αξίες**

* εκφράζουν τις πραγματικές ανάγκες της κοινωνίας.
* Είναι γενικές αρχές που προσανατολίζουν την κοινωνία και τα άτομα.
* Λειτουργούν ως κατευθυντήριοι άξονες για τις συμπεριφορές μας

(καλές-κακές, δίκαιες-άδικες κτλ.).

Το **δίκαιο** είναι

* ένα σύνολο υποχρεωτικών κανόνων που ρυθμίζουν την κοινωνική συμπεριφορά των ανθρώπων.

Η συνύπαρξη απαιτεί υπευθυνότητα και την ύπαρξη του δικαίου.

Και η ανάγκη για δίκαιο υπάρχει από τότε που οι άνθρωποι οργανώθηκαν σε κοινωνία.

Παραπάνω αναφέρθηκαν διάφορες αξίες,

όπως η ανθρώπινη ζωή, η ελευθερία, ο διάλογος, η περιουσία, το κέρδος κτλ.

Κάποιες από αυτές τις αξίες

η κοινωνία τις θεωρεί σημαντικές, γι’ αυτό **τις καθιερώνει ως κανόνες**.

Επιπλέον,

**η πολιτεία** αυτές **τις σημαντικές αξίες τις προστατεύει με κανόνες δικαίου**

(π.χ. η προστασία της ελευθερίας, η προστασία της περιουσίας).

Επομένως,

η σχέση αξιών και κανόνων είναι **άμεση**, αφού οι κανόνες αποτυπώνουν τις αξίες.

**1.4.3 Προσαρμογή, συμμόρφωση και κοινωνική ανανέωση**

***Προσαρμογή***

* Η προσαρμογή, η συμμόρφωση και τελικά η ένταξη του ατόμου στην ομάδα και στην κοινωνία εξαρτάται, κυρίως, από το πόσο αποτελεσματικά έχουν μέχρι τώρα λειτουργήσει οι διάφοροι φορείς κοινωνικοποίησης και πρωτίστως η οικογένεια και το σχολείο.

Αν το άτομο

* αυτονομηθεί έγκαιρα από την οικογένεια και μάθει να αναλαμβάνει τις ευθύνες του,
* αν έχει προετοιμαστεί να αντιμετωπίζει την πραγματικότητα,
* αν έχει καταλάβει ότι δεν έχει μόνο δικαιώματα αλλά και υποχρεώσεις έναντι του εαυτού του και έναντι του κοινωνικού συνόλου,

**τότε δεν θα έχει προβλήματα προσαρμογής.**

Αντιθέτως,

* ίσως η υπερπροστασία και η **ανεύθυνη κοινωνικοποίηση** από την οικογένεια

δεν βοηθούν το παιδί να μεγαλώσει σωστά,

**με αποτέλεσμα**

* την αδυναμία προσαρμογής του και ως εκ τούτου την εχθρική αντιμετώπιση της ίδιας της οικογένειας και της κοινωνίας προς αυτό, αλλά και
* τη στροφή του παιδιού σε αντικοινωνική συμπεριφορά (ναρκωτικά, χουλιγκανισμός).

***Κοινωνική Ανανέωση***

* Όπως η κοινωνικοποίηση έτσι και η προσαρμογή είναι μια διαρκής διαδικασία.

Αφού τα πάντα γύρω μας αλλάζουν, όποιος δεν προσαρμόζεται μένει στο περιθώριο.

Άλλωστε, όπως συνήθως λέγεται, η προσαρμογή είναι **ένδειξη έξυπνου ανθρώπου**.

Το άτομο συνήθως προσαρμόζεται στους κοινωνικούς κανόνες και στα πρότυπα συμπεριφοράς που επιβάλλει η κοινωνία.

* Βέβαια, κάθε άτομο, ανάλογα με την προσωπικότητά του,

**δεν λειτουργεί μόνο ως παθητικός δέκτης, αλλά και ως πομπός**, αφού στέλνει μηνύματα προς την κοινωνία και την επηρεάζει.

Μεταξύ ατόμου και κοινωνίας υπάρχει μια διαλεκτική σχέση, μια **διαρκής σχέση αλληλεπίδρασης.**

Δηλαδή, η προσαρμογή εξαρτάται και από το άτομο και από την κοινωνία.

* Επισημαίνεται ότι δεν τίθεται θέμα προσαρμογής, όταν το άτομο αμφισβητεί το υπάρχον κοινωνικό σύστημα και αντιδρά στην εκμετάλλευση και στη μαζοποίηση, στην μονοδιάστατη ανάπτυξη του ανθρώπου.

Όταν δεν αρνείται απλώς το σύστημα, **αλλά έχει συνειδητή πρόταση για την αλλαγή του.**

Μια τέτοια αμφισβήτηση μπορεί να είναι σημαντικός **παράγοντας κοινωνικής προόδου και κοινωνικής ανανέωσης.**

* Αντιθέτως, μια καθολική και συνεχής αμφισβήτηση και άρνηση των πάντων μπορεί να δηλώνει είτε μια προβληματική κοινωνία είτε μια προβληματική προσωπικότητα.